Sekolah Menengah Kebangsaan Puteri Titiwangsa

Sekolah Menengah Kebangsaan Puteri Titiwangsa merupakan sebuah Sekolah Menengah Kebangsaan yang terletak di Jalan Temerloh, Kuala Lumpur.

Pada tahun 2021,Sekolah Menengah Kebangsaan Puteri Titiwangsa ada seramai 636 pelajar perempuan dan seramai 57 guru.https://www.puterititiwangsa.edu.my/p/profil-sekolah.html Lapuran Mesyuarat PIBG Kali 50

Sejarah 

`Sekolah Menengah Kebangsaan Puteri Titiwangsa (SMKPT) telah ditubuhkan pada Januari 1969 dengan nama Sekolah Menengah Jenis Kebangsaan (Perempuan) Jalan Temerloh. Oleh kerana pada masa itu belum ada bangunan sendiri, sekolah ini terpaksa menumpang di Sekolah Menengah (Lelaki), Jalan Temerloh (kini dikenali sebagai Sekolah Menengah Kebangsaan Seri Titiwangsa) dari tahun 1969-1972. Apabila bangunan untuk sekolah ini telah siap dibina pada tahun 1973, pelajar-pelajar yang menumpang di Sekolah Menengah Kebangsaan Seri Titiwangsa berpindah ke sekolah sendiri dan sejak itulah bermulalah sejarah perkembangannya sendiri.

Pada masa penubuhannya, sekolah ini hanya ada satu sesi persekolahan sahaja dan bahasa pengantarnya ialah Bahasa Inggeris. Pada tahun 1983, nama sekolah ini ditukar dengan rasminya kepada Sekolah Menengah Puteri Titiwangsa, bersempena dengan kedudukannya di Taman Tasik Titiwangsa.Pemilihan ini hasil perbincangan di antara Puan Norlia Haji Ali (Pengetua) dengan pihak Persatuan Ibu Bapa dan Guru (PIBG). Nama sekolah ini telah mendapat sambutan yang baik daripada pihak ibu bapa, guru-guru dan pelajar-pelajar.

Nama yang dipilih itu mempunyai pengertiannya yang tersendiri. Perkataan "Puteri" bermaksud Anak perempuan raja. Jadi, "Puteri" melambangkan sifat kewanitaan kerana pelajar-pelajar sekolah ini terdiri daripada perempuan sahaja. Perkataan 'Titi' pula melambangkan sebuah jambatan bagi pelajar-pelajar untuk mencapai kejayaan yang cemerlang dalam pelbagai bidang. Seterusnya "Wangsa" bererti "keluarga diraja" yang melambangkan kekuatan, perpaduan dan kerjasama di antara para pelajar.

Bertolak dari pengalaman awal dan cabaran yang semakin rumit untuk ditangani, Sekolah Menengah Puteri Titiwangsa terus mengorak langkah ke hadapan berbekalkan sejuta keyakinan, seribu harapan dan kesungguhan serta kerjasama yang kental menuju kecemerlangan selaras dengan cita-cita yang terkandung dalam Falsafah Pendidikan Negara dan seiring dengan matlamat Wawasan 2020.' 

Sekolah ini dirasmikan oleh Yang Berhormat Dato Mohd Musa bin Idris.

 Visi 
PENDIDIKAN BERKUALITI INSAN TERDIDIK NEGARA SEJAHTERA

 Misi 
SMK PUTERI TITIWANGSA BERUSAHA MENYEDIAKAN PERSEKITARAN PEMBELAJARAN BERMAKNA 

MELALUI PENINGKATAN KUALITI PdP, KOMITMEN PADU KOMUNITI DAN DIDOKONG KEPIMPINAN 

BERWAWASAN

 Moto 
USAHA TANGGA KEJAYAAN

 Nilai 
'TOGETHER GAIN SUCCESS'

(BERSAMA MENDAPAT KEJAYAAN)

 Sejarah nama-nama Pengetua SMK Puteri Titiwangsa 
+BILNAMA PENGETUATEMPOH BERTUGAS1Puan Cheah Hai SunJan 1969 - Mei 19782Puan Norlia Binti Haji AliMei 1978 - Dis 19843Cik Hanim Binti Abdul RahmanJan 1985 - Mei 19894Puan Jamilah Binti ShoibMei 1989 - Dis 19955Puan Hajah Habibah Binti Abdul Aziz        Dis 1995 - Mac 19986Puan Adilah Binti Meor Ahmad YusofMac 1998 - Jun 19987Puan Norezan Binti Bapoo HashimJun 1998 - Dis 19988Puan Norma Binti HashimDis 1998 - Sep 20019Puan Sharifah Madinah Binti Syed Abdul Rahman    Sept 2001 - Feb 200610Datin Suwarni Binti HassanFeb 2006 - Dis 200711Datin Rokiah binti YahyaJan 2008 - Feb 201012Puan Hanizah Binti IdrisJul 2010 - Okt 201313Puan Halimathon Binti SallehDis 2013 - Mei 201614Puan Rohana Binti YusofMei 2016 - Nov 202015Puan Nafisah Binti HashimNov 2020 - Dis 202216Puan Maizatul Akmal Binti SahudinApr 2023 - Apr 202317Puan Rozila Binti Iberahim1 Dis 2023 - Kini

 Alamat
Sekolah Menengah Kebangsaan Puteri Titiwangsa
Jalan Temerloh, Kuala Lumpur 
Telefon =  0326923249 /4125
Fax       = 0340244514

 Pautan luar 



Puteri Titiwangsa
Kategori:Sekolah menengah kebangsaan di Kuala Lumpur
Kategori:Sekolah perempuan di Malaysia
http://www.puterititiwangsa.edu.my/